CELEX: 31982D0432
Language: el
Date: 1982-06-23 00:00:00
Title: 82/432/EOK: Απόφαση της Επιτροπής της 23ης Ιουνίου 1982 περί χορήγησης αδείας στη Γαλλία δυνάμει του κανονισμού (EOK) αριθ. 1945/81 του Συμβουλίου (Το κείμενο στη γαλλική γλώσσα είναι το μόνο αυθεντικό)

Avis juridique important

|

31982D0432

82/432/EOK: Απόφαση της Επιτροπής της 23ης Ιουνίου 1982 περί χορήγησης αδείας στη Γαλλία δυνάμει του κανονισμού (EOK) αριθ. 1945/81 του Συμβουλίου (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 186 της 30/06/1982 σ. 0062 - 0062

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Ιουνίου 1982  περί χορηγήσεως αδείας στη Γαλλία δυνάμει του κανονισμού (ΕΟΚ) αριθ. 1945/81 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (82/432/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1945/81 του Συμβουλίου της 30ής Ιουνίου 1981 περί περιορισμού των ενισχύσεων για επενδύσεις στον τομέα παραγωγής χοιροειδών (1), και ιδίως το άρθρο 1,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (2), όπως τροποποιήθηκε τελευταία από την οδηγία 81/528/ΕΟΚ (3), και ιδίως το άρθρο 18 παράγραφος 3,  Εκτιμώντας:  ότι η γαλλική κυβέρνηση υπέβαλε την αίτηση αδείας που αναφέρεται στο άρθρο 1 παράγραφος 1 του κανονισμού (ΕΟΚ) αριθ. 1945/81·  ότι η αίτηση αυτή περιλαμβάνει όλα τα στοιχεία και τις ενδείξεις που αναφέρονται στο άρθρο 3 του κανονισμού (ΕΟΚ) αριθ. 2180/81 της Επιτροπής της 30ής Ιουλίου 1981 περί λεπτομερειών εφαρμογής των περιορισμών των ενισχύσεων για επενδύσεις στον τομέα παραγωγής χοιροειδών (4), τα οποία αποδεικνύουν ότι υπάρχουν οι προϋποθέσεις για χορήγηση αδείας δυνάμει του άρθρου 1 του κανονισμού (ΕΟΚ) αριθ. 1945/81·  ότι η χορήγηση της αδείας αυτής δεν προδικάζει την απόφαση που πρέπει να λάβει η Επιτροπή δυνάμει του άρθρου 18 της οδηγίας 72/159/ΕΟΚ, σχετικά με τις διατάξεις της Γαλλικής Δημοκρατίας για την εφαρμογή της αδείας αυτής·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων σχετικά με τα δημοσιονομικά θέματα·  ότι η Μόνιμη Επιτροπή Γεωργικών Διαρθρώσεων δεν διατύπωσε γνώμη εντός της προθεσμίας που ετέθη από τον πρόεδρό της,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Χορηγείται άδεια στη Γαλλική Δημοκρατία να προσαρμόσει τον αριθμό των χοίρων που καθορίζεται στο άρθρο 1 παράγραφος 1 του κανονισμού (ΕΟΚ) αριθ. 1945/81 του Συμβουλίου εντός των ορίων και υπό τις προϋποθέσεις που αναφέρονται στο άρθρο αυτό καθώς και στον κανονισμό (ΕΟΚ) αριθ. 2180/81 της Επιτροπής.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 23 Ιουνίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 197 της 20. 7. 1981, σ. 31.  (2) ΕΕ αριθ. L 96 της 23. 4. 1972, σ. 1.  (3) ΕΕ αριθ. L 197 της 20. 7. 1981, σ. 41.  (4) ΕΕ αριθ. L 211 της 31. 7. 1981, σ. 28.